**Banana "Nashe" Yoshimoto** (よしもと ばなな, *Yoshimoto Banana*?) nada o 24 de xullo de 1964 en Toquio, é o pseudónimo de **Mahoko Yoshimoto** (吉本 真秀子, *Yoshimoto Mahoko*?), unha novelista xaponesa contemporánea.

Traxectoria
-----------

É filla de Takaaki Yoshimoto (coñecido tamén como Ryumei Yoshimoto, respectado e influente filósofo na década de 1960) e a súa irmá, Haruno Yoiko, é unha afamada *mangaka* no Xapón.

O seu amor pola natureza inflúe no seu nome artístico: ama as flores vermellas e carnosas do bananeiro, do que extraeu o pseudónimo co que se lle coñece no mundo: Banana.

A súa novela debut, *Kitchen* (1988), conseguiu un éxito inmediato tras a súa publicación, o que lle valeu máis de sesenta edicións só no Xapón. 

Existen dúas películas baseadas na obra, unha delas un filme para a televisión xaponesa e a versión cinematográfica producida en Hong Kong en 1997, que tivo unha maior comercialización. Esta novela escribiuna cando aínda estaba a estudar na Universidade de Nihon, e con ela gañou o premio *Newcomer Writers Prize* en 1987, e o *Izumi Kyoka* en 1989.

A súa obra fórmana ademais as novelas *N.P.* (1992), *Sueño Profundo* (1994), *Tsugumi* (1994), *Lucertola* (1995), *Amrita* (1997), *Sly* (1998), *La última amante de Hachiko* (1999), *Honeymoon* (2000), *H.H.* (2001), *La pequeña sombra* (2002), *Presagio triste* (2003), *El lago* (2011), *Recuerdos de un Callejón Sin Salida* (2011).
Ademais de novelas, Banana Yoshimoto escribiu varias recompilacións de ensaios, entre os que se atopan *Songs From Banana Note* (1991) e *Yume ni tsuite* (1994).

Os críticos valoran que moitas das súas obras son comerciais e superficiais, pola contra, os seus seguidores, moi numerosos, opinan que captura perfectamente o significado da frustrante vida dos mozos xaponeses de hoxe. As súas novelas sempre están impregnadas de moitos valores da ideoloxía xaponesa.

Obra traducida ao galego
------------------------

* Kitchen, traducido por Mona Imai.

Notas
-----

1. 1 2  "El Portal de la Rosa de los Vientos". Arquivado dende o orixinal o 30 de xuño de 2016. Consultado o 23 de maio de 2016.
2. ↑  "Libro Kitchen (gallego), Banana Yoshimoto, ISBN 9788493641320. Comprar en Buscalibre". *www.buscalibre.cl* (en castelán). Consultado o 2022-06-29.

Véxase tamén
------------

### Ligazóns externas

* Web oficial de Banana Yoshimoto (en xaponés)
* Análise da súa obra *Recuerdos de un callejón sin salida**(en castelán)*
* El Portal de la Rosa de los Vientos*(en castelán)*
* Artigo na Revista Viceversa sobre a tradución ao galego

|  |  |
| --- | --- |
| Control de autoridades | 
* Wd: Q238970
* WorldCat
* VIAF: 97227870
* BIBSYS: 90856702
* BiTraGa: 2083
* BLBNB: 000387345
* BNA: 000034625
* BNB: ID
* BNCHL: 000328784
* BNE: XX1163182
* BNF: 12383956f
* CANTIC: a11277063
* CiNii: DA03193986
* Discogs: 1251783
* EBID: ID
* Europeana: ID
* FAST: 244235
* GND: 118992260
* ICCU: CFIV116084
* IMDb: nm0949012
* ISNI: 0000 0003 6864 5967
* LCCN: n88061527
* MusicBrainz: ID
* Munzinger: 00000022535
* NDL: 00174380
* NKC: jx20080121002
* NLA: 36750519
* NLG: 70027
* NTA: 100826814
* OL: OL384307A
* PTBNP: 111440
* SUDOC: 03289936X
* TMDb: 1278989
* Treccani: banana-yoshimoto

 |